##### 1ο Εξάμηνο

##### Μικροοικονομική

|  |  |
| --- | --- |
| Υπεύθυνος καθηγητής | Δρ. Βασίλης Ζουμπουλίδης  00 30 2510 462605  vzumpu@teiemt.gr |
| Τίτλος | **Μικροοικονομική** |
| Μονάδες ECTS | 5 |
| Εξάμηνο | Α΄ |
| Σύντομη περιγραφή | Το μάθημα αυτό έχει ως σκοπό να εισαγάγει τους φοιτητές στα βασικά μικρο­οικονομικά μεγέθη και να βάλει τις βάσεις για την κατανόηση της λειτουργίας των αγορών, των διαδικασιών λήψης αποφάσεων τόσο των καταναλωτών όσο και των παραγωγών, αλλά και της συμπεριφοράς τους στις αγορές.  Το περιεχόμενο του μαθήματος είναι:  i. Εισαγωγή στην Οικονομική Επιστήμη.  ii. Βασικές οικονομικές έννοιες.  iii. Οι έννοιες της ζήτησης και της προσφοράς.  iv. Καθορισμός των τιμών.  v. Θεωρία επιλογής και ζήτησης του καταναλωτή.  vi. Στοιχεία από τη θεωρία της παραγωγής και του κόστους.  vii. Οι σκοποί και οι στόχοι της επιχείρησης.  viii. Μορφές Αγοράς. ix. Η επιχείρηση στον πλήρη ανταγωνισμό.  x. Μονοπώλιο.  xi. Μονοπωλιακός ανταγωνισμός και ολιγοπώλιο.  xii. Διεθνής παραγωγή και πολυεθνική επιχείρηση.  xiii. Βιομηχανική οργάνωση: η παραδοσιακή και η μοντέρνα προσέγγιση. |
| Σκοπός και στόχοι | Σκοπός του μαθήματος είναι να κατανοήσουν οι σπουδαστές τη χρησιμότητα της μικροοικονομικής θεωρίας και ανάλυσης στη διοίκηση των ιδιωτικών και δημοσίων επιχειρήσεων. Η απόκτηση από τους σπουδαστές εισαγωγικών γνώσεων για την μεθοδολογία της μικροοικονομικής θεωρίας. Η σύνδεση όλων αυτών των γνώσεων με την επιχείρηση και το μάνατζμεντ.  Οι εκπαιδευτικοί στόχοι του μαθήματος είναι γνωστικοί και απόκτησης δεξιοτήτων. Σε γνωστικό επίπεδο οι φοιτητές μετά την ολοκληρωμένη παρακολούθηση του μαθήματος θα πρέπει να έχουν κατανοήσει:   * Τις βασικές επιστημονικές έννοιες της Μικροοικονομικής Ανάλυσης * Τη σημασία της Οικονομικής θεωρίας της Ζήτησης και Προσφοράς στην λειτουργία του συστήματος της Ελεύθερης Αγοράς * Τη Συμπεριφορά του Καταναλωτή και της Ανταγωνιστικής Επιχείρησης. * Τη Δομή της Θεωρίας του Κόστους * Την λειτουργία των επιχειρήσεων στις διάφορες μορφές αγοράς * Τις βασικές Δομές των Θεωριών Ατελούς Ανταγωνισμού * Την Κυβερνητική Πολιτική Ελέγχου της Οργάνωσης και Αποδοτικότητας των Αγορών.   Σε επίπεδο δεξιοτήτων οι φοιτητές θα πρέπει:   * Να έχουν επίγνωση της στοιχειώδους κριτικής προσέγγισης των θεμάτων της Μικροοικονομικής Ανάλυσης που αφορούν την Οργάνωση και Διοίκηση των Επιχειρήσεων και τη Λειτουργία των Αγορών. * Να γνωρίζουν και να κατανοούν την επιστημονική αναγκαιότητα της χρήσεως διαφορετικών επιστημονικών συγγραμμάτων, για την επίλυση τεχνικοοικονο­μικών προβλημάτων στο επιστημονικό πεδίο της βασικής και εφαρμοσμένης Μικρο-Οικονομικής Ανάλυσης. * Να έχουν την δυνατότητα εφαρμογής βασικών Μαθηματικών Αρχών και Μεθόδων στην επίλυση επιχειρησιακών προβλημάτων, στον επιστημονικό χώρο της Μικροοικονομικής Ανάλυσης, στοιχεία απαραίτητα για την περαιτέρω συνέχιση των σπουδών τους. |
| Μέθοδος διδασκαλίας, διάρκεια και αξιολόγηση | Διαλέξεις και Ασκήσεις Πράξης  60 ώρες  Γραπτή τελική εξέταση |
| Ενδεικτική βιβλιογραφία | 1. Σημειώσεις Διδάσκοντα.   2. Κιόχος, Π., Παπανικολάου, Γ., Κιόχος, Α.: Σύγχρονη Μικροοικονομική Ανάλυση, Διαθέτης (Εκδότης): Ελένη Κιόχου, 2013.  3. Perloff M.J.: Μικροοικονομική, Έκδοση: 1η έκδ./2016 Διαθέτης (Εκδότης): BROKEN HILL PUBLISHERS LTD   1. Krugman, P., Wells, R.: Μικροοικονομική, Εκδόσεις Επίκεντρο, Β’ Έκδοση, 2011. 2. Nicholson, W., Snyder C.: Μικροοικονομική Θεωρία (2018), 3η έκδ., Εκδόσεις: Κριτική. |
| Ιστοχώρος | <https://eclass.teiemt.gr/courses/AD105/> |

##### Εισαγωγή στη Χρηματοοικονομική

|  |  |
| --- | --- |
| Υπεύθυνος καθηγητής | Χρήστος Γκρος  00 30 2510462161  cgrose@af.ihu.gr |
| Τίτλος | **Εισαγωγή στη Χρηματοοικονομική** |
| Μονάδες ECTS | 5 |
| Εξάμηνο | Α' |
| Σύντομη περιγραφή | *Η διδακτέα ύλη περιλαμβάνει ενδεικτικά τα ακόλουθα:*   1. Το χρηματοπιστωτικό σύστημα 2. Πρωτογενείς και δευτερογενείς αγορές χρήματος και κεφαλαίου 3. Ο ρόλος του Οικονομικού Διευθυντή στη σύγχρονη επιχείρηση 4. Διαχρονική αξία χρήματος 5. Βραχυπρόθεσμη και μακροπρόθεσμη χρηματοδότηση 6. Η σημασία μετοχών και ομολόγων και η οργάνωση των αγορών 7. Αποτίμηση μετοχών και ομολογιών 8. Εκδόσεις μετοχών και τα χαρακτηριστικά των ομολογιακών εκδόσεων 9. Εργαλεία χρηματοδότησης των επιχειρήσεων 10. Leasing και Factoring 11. Εξαγορές και Συγχωνεύσεις |
| Σκοπός και στόχοι | Το μάθημα έχει ως στόχο να εισάγει τους φοιτητές στις βασικές αρχές χρηματοοικονομικής και να αναδείξει το ρόλο της στη διοίκηση επιχειρήσεων. Οι φοιτητές με την ολοκλήρωση του μαθήματος θα γνωρίζουν τη χρήση των σύγχρονων χρηματοοικονομικών εργαλείων στη διαδικασία λήψης αποφάσεων και θα είναι σε θέση να εφαρμόζουν βασικές πολιτικές χρηματοοικονομικής διαχείρισης σε επιχειρήσεις και οργανισμούς. Θα έχουν επίσης μια ολοκληρωμένη κατανόηση του χρηματοπιστωτικού συστήματος και του πλαισίου εντός του οποίου δραστηριοποιούνται οι επιχειρήσεις και οι λοιπόν ενδιάμεσοι σήμερα. Παράλληλα θα έχουν μια βασική γνώση των μεθόδων χρηματοδότησης των επιχειρήσεων με έμφαση σε σύγχρονα εργαλεία. |
| Μέθοδος διδασκαλίας, διάρκεια και αξιολόγηση | Διαλέξεις 13 x 3 =39 ώρες  Αξιολόγηση με Τελικές Εξετάσεις |
| Ενδεικτική βιβλιογραφία | 1. Σημειώσεις Διδάσκοντα. 2. Titman S., Martin J, Keown A. (2015). Χρηματοοικονομική διαχείριση, Εκδόσεις Παπαζήση. Κωδικός Βιβλίου στον Εύδοξο: 68389105 3. Brealey, R., Myers, S. and Allen, F. (2013). Αρχές Χρηματοοικονομικής των Επιχειρήσεων, Εκδόσεις Utopia, Αθήνα, Κωδικός στον Εύδοξο: 32997967. 4. Ross S., Westerfield R., Jordan B., (2008), Essentials of Corporate Finance, 6th Edition, McGraw Hill |
| Ιστοχώρος | https://eclass.emt.ihu.gr/courses/AD179/ |

##### Xρηματοοικονομική Λογιστική Ι

|  |  |
| --- | --- |
| Υπεύθυνος καθηγητής | Επίκ.Καθηγητής Κουρτίδης Δημήτριος  kourtidis@af.ihu.gr |
| Τίτλος | **Xρηματοοικονομική Λογιστική Ι** |
| Εξάμηνο | Α' |
| Σύντομη περιγραφή | Παρουσιάζονται οι έννοιες της Χρηματοοικονομικής Λογιστικής. Το περιεχόμενο του μαθήματος περιλαμβάνει την κατανόηση της διαδικασίας του λογιστικού κύκλου (σε μια οικονομική μονάδα) λαμβάνοντας υπόψη την καταχώρηση των λογιστικών γεγονότων και τη γνωστοποίηση των Χρηματοοικονομικών Πληροφοριών και τη σύνταξη των Χρηματοοικονομικών Καταστάσεων. Αναλύονται έννοιες του Ισολογισμού, της Κατάστασης Αποτελεσμάτων Χρήσεως, του Ημερολογίου, του Καθολικού και του Ισοζυγίου. |
| Σκοπός και στόχοι | Η εισαγωγή στις βασικές έννοιες της Χρηματοοικονομικής Λογιστικής. Η κατανόηση του ρόλου της Λογιστικής επιστήμης στις Οικονομικές Μονάδες. |
| Μέθοδος διδασκαλίας, διάρκεια και αξιολόγηση | Διαλέξεις  60 ώρες  60% Θεωρία  40% Ασκήσεις |
| Ενδεικτική βιβλιογραφία | * Αληφαντής Γ. (2019), *Χρηματοοικονομική Λογιστική* *(τόμος Α),* Έκδοση 5η, Εκδόσεις Πάμισος, Αθήνα. * Bασιλείου Δ., Ηρειώτης, Ν. και Μπάλιος Δ. (2019), *Αρχές Χρηματοοικονομικής Λογιστικής -Χρηματοοικονομική Ανάλυση και Λήψη Αποφάσεων*, Εκδόσεις Rosili. Aθήνα. * Νeedles, B. Marian, P. (2017), *Εισαγωγή στη Λογιστική*, BROKEN HILL PUBLISHERS LTD. * Παπαδημητρόπουλος, Α.Θ. (2018), *Εισαγωγή στη Λογιστική*, Εκδόσεις Παπαδημητρόπουλος, Αθήνα. |
| Ιστοχώρος | https://eclass.teiemt.gr/courses/ |

##### Χρηματοοικονομικά Μαθηματικά Ι

|  |  |
| --- | --- |
| Υπεύθυνος καθηγητής | Φλώρου Γιαννούλα  00 30 2510 462158  gflorou@teiemt.gr |
| Τίτλος | **Χρηματοοικονομικά Μαθηματικά Ι** |
| Μονάδες ECTS | 5 |
| Εξάμηνο | A' |
| Σύντομη περιγραφή | *Βασικές έννοιες, θεωρία συνόλων.*  Συναρτήσεις μιας μεταβλητής  Έννοια και υπολογισμός παραγώγου συνάρτησης.  Οικονομική και γεωμετρική ερμηνεία παραγώγου  Ρυθμός μεταβολής  Παράγωγοι μεγαλύτερης τάξης  Μελέτη γραφικής παράστασης και εύρεση ακροτάτων τιμών συνάρτησης  Ολοκλήρωμα συνάρτησης, οικονομική και γεωμετρική ερμηνεία  Συναρτήσεις δύο μεταβλητών  Βελτιστοποίηση συναρτήσεων δύο μεταβλητών  Ισοϋψείς καμπύλες |
| Σκοπός και στόχοι | Σκοπός του μαθήματος είναι να εισαγάγει στη κατανόηση των μαθηματικών που χρησιμοποιούνται στην ερμηνεία και μελέτη της Οικονομίας  Με την παρακολούθηση του μαθήματος αναμένεται αυτός που θα το παρακολουθήσει να αποκομίσει γνώσεις και δεξιότητες οι οποίες δεν μπορούν να αποκτηθούν αποκλειστικά και μόνο με τη μελέτη του διδακτικού υλικού. Τέτοιες γνώσεις αφορούν την καθημερινή πρακτική όπως αυτή βιώνεται με τη συνδρομή παραδειγμάτων. Επίσης, ο συμμετέχων στην εκπαιδευτική διαδικασία αναμένεται να αποκτήσει την ικανότητα κριτικής σκέψης. |
| Μέθοδος διδασκαλίας, διάρκεια και αξιολόγηση | Διαλέξεις 13 x4 =52 ώρες  Αξιολόγηση με Τελικές Εξετάσεις |
| Ενδεικτική βιβλιογραφία | 1. Σημειώσεις Διδάσκοντα. 2. ΠΡΟΣΚΛΗΣΗ ΣΤΑ ΜΑΘΗΜΑΤΙΚΑ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ ΕΠΙΣΤΗΜΩΝ ΤΟΜΟΣ Α', ΛΟΥΚΑΚΗΣ ΜΑΝΩΛΗΣ 3. ΜΑΘΗΜΑΤΙΚΑ ΓΙΑ ΟΙΚΟΝΟΜΟΛΟΓΟΥΣ, Θαλασσινός Ελευθέριος, Κόκοτος Δημήτριος 4. ΜΑΘΗΜΑΤΙΚΑ ΟΙΚΟΝΟΜΙΚΩΝ ΕΠΙΣΤΗΜΩΝ, Hoy Michael, Livernois John, McKenna Chris, Stengos Thanasis, Κυρίτσης Ιωάννης (επιμ.), 2012 |
| Ιστοχώρος | https://eclass.teiemt.gr/courses/AD156 |

##### Αστικό Δίκαιο

|  |  |
| --- | --- |
| Υπεύθυνος καθηγητής | Καλλιόπη Καλαμπούκα  00 30 2510 462201  pkalab@af.ihu.gr |
| Τίτλος | **Αστικό Δίκαιο** |
| Μονάδες ECTS | 5 |
| Εξάμηνο | A' |
| Σύντομη περιγραφή | Βασικές έννοιες του δικαίου, πηγές του δικαίου, έννοια και είδη δικαιοπραξίας, έννοια της σύμβασης και έννομες συνέπειες, γενικές αρχές αστικού δικαίου, εταιρίες του αστικού δικαίου, βασικές έννοιες του ενοχικού δικαίου, σύμβαση πώλησης, σύμβαση δωρεάς, σύμβαση μισθώσεως, κληρονομικό δίκαιο. |
| Σκοπός και στόχοι | Σκοπός του μαθήματος είναι να εισάγει τους φοιτητές σε βασικές έννοιες και λειτουργίες του δικαίου. Οι στόχοι του μαθήματος είναι οι φοιτητές να μπορούν να κατανοήσουν τη σημασία και λειτουργία των συμβάσεων του αστικού δικαίου, την ανάλυση και ερμηνεία νομοθετικών διατάξεων ώστε να μπορούν να συνδέσουν τις νομικές γνώσεις με τις γνώσεις της λογιστικής. Επιπλέον, η λύση ασκήσεων πράξης τους βοηθούν να κατανοήσουν την πρακτική εφαρμογή της θεωρίας, δηλ. τη σύνδεση και εφαρμογή της θεωρίας με την πρακτική επίλυση νομικών ζητημάτων που θα τους είναι απολύτως χρήσιμα και αναγκαία στην επαγγελματική τους απασχόληση. (ενδεικτικά : δήλωση φόρου κληρονομίας, μεταβιβάσεις κυριότητας, σύσταση και λειτουργία εταιριών του αστικού δικαίου κλπ). |
| Μέθοδος διδασκαλίας, διάρκεια και αξιολόγηση | Διαλέξεις 13 x3 =39 ώρες  Αξιολόγηση με Τελικές Εξετάσεις |
| Ενδεικτική βιβλιογραφία | 1. Αγαλλοπούλου Πηνελόπη, Βασικές έννοιες αστικού δικαίου, εκδ. Σάκκουλα, 2016. 2. Αλαφραγκής Εμμανουήλ, Εισαγωγή στο αστικό δίκαιο, εκδ. Σάκκουλα, 2018. 3. Κωνσταντίνος Παναγόπουλος, Εισαγωγή στο Αστικό Δίκαιο, εκδ. Νομική Βιβλιοθήκη, 2016. 4. Σημειώσεις διδάσκοντα καθηγητή |
| Ιστοχώρος | https://eclass.emt.ihu.gr/modules/document/?course=AD180 |

##### Πληροφορική Ι

|  |  |
| --- | --- |
| Υπεύθυνος καθηγητής | Δρ Σταύρος Βαλσαμίδης  00 30 2510 462370  svalsam@teiemt.gr |
| Τίτλος | **Πληροφορική Ι** |
| Μονάδες ECTS | 5 |
| Εξάμηνο | Α' |
| Σύντομη περιγραφή | Σε θεωρία και εργαστήριο το αντικείμενο του μαθήματος είναι:  (α)*Θεωρία*: Εισαγωγή στην Πληροφορική Τεχνολογία. Λειτουργικά συστήματα. Δίκτυα, επικοινωνίες και Internet.  (β)*Εργαστήριο*: Λειτουργικά συστήματα Windows και Linux. Δίκτυα και Internet. Επεξεργασία Λογιστικών φύλλων με το Excel. VBA.  Αναλυτικά το περιεχόμενο του μαθήματος περιλαμβάνει:   1. Βασικές έννοιες της Πληροφορικής. Ιστορική εξέλιξη της πληροφορικής. Συστήματα αρίθμησης. Κωδικοποίηση της πληροφορίας. 2. Το υλικό του υπολογιστή (επεξεργαστής, κύρια μνήμη, βοηθητικές μνήμες, συσκευές εισόδου/εξόδου). Οργάνωση υπολογιστών. 3. Η αριθμητική του υπολογιστή. Δομή και λειτουργία του επεξεργαστή. 4. Το λογισμικό (γλώσσες προγραμματισμού, λειτουργικά συστήματα, εφαρμογές). Αυτοματισμός γραφείου. 5. Πολυμέσα. 6. Τηλεπληροφορική και τηλεπικοινωνίες. Δίκτυα υπολογιστών. 7. Βασικές Υπηρεσίες του INTERNET. Παγκόσμιος Ιστός. WWW Servers. Browsers. Μέθοδοι και εργαλεία αναζήτησης πληροφορίας. 8. Κινητή τηλεφωνία. Σύγχρονες Εξελίξεις στο χώρο της Πληροφορικής και των Επικοινωνιών. 9. Προγραμματισμός σε VBA. Αντικείμενα, Συλλογές, Ιδιότητες και Μέθοδοι. Διαδικασίες. 10. Μεταβλητές και Σταθερές. Εντολές MsgBox και InputBox. Εντολές Επιλογής. Εντολές Επανάληψης. 11. Προγραμματισμός σε VBA. Πίνακες. Προσαρμοσμένες Συναρτήσεις. |
| Σκοπός και στόχοι | Σκοπός του μαθήματος είναι η κατανόηση της χρησιμότητας και των δυνατοτήτων της Πληροφορικής Τεχνολογίας, η γνώση λειτουργικών συστημάτων ευρείας αποδοχής, η χρήση των βασικών εργαλείων για την αναζήτηση πληροφοριών στο Internet, και η επεξεργασία λογιστικών φύλλων, απαραίτητων για την επίλυση προβλημάτων κάθε λογιστή και η χρήση της VBA για προγραμματισμό.  Οι στόχοι είναι: (α) Η εξοικείωση του σπουδαστή με βασικές έννοιες της Πληροφορικής, οι οποίες θα αποτελέσουν τη βάση για την οικοδόμηση περισσότερο εξειδικευμένων γνώσεων. (β) Η κατανόηση της δομής της πληροφορίας σε ψηφιακή μορφή και των τρόπων αποθήκευσης, επεξεργασίας και μετάδοσης αυτής. (γ) Η κατανόηση από τους σπουδαστές της χρησιμότητας και των δυνατοτήτων της Επιστήμης της Πληροφορικής και των Επικοινωνιών καθώς και των σύγχρονων τεχνολογικών εξελίξεων. |
| Μέθοδος διδασκαλίας, διάρκεια και αξιολόγηση | Διαλέξεις με συνδυασμένη εργαστηρίου με υπολογιστές  60 ώρες  80% Εξετάσεις  20% Εργασίες |
| Ενδεικτική βιβλιογραφία | 1. Σημειώσεις Διδάσκοντα. 2. Σφακιανάκης, Μ. (2003), Εισαγωγή στην Πληροφορική Σκέψη, Αθήνα: Εκδόσεις Κλειδάριθμος. ISBN: 960-209-638-1. 3. Bott, Ed., Leonhard, W., Πλήρης Οδηγός του Ελληνικού Microsoft Office 2007, Γκιούρδας Β., 2008. 4. Vermaat M, Sebok S, Freund S, Campbell J, Frydenberg M., Ανακαλυπτοντασ τουσ Υπολογιστεσ, Broken Hill Publishers LTD. 5. Evans A., Martin K., Poatsy M. A., Εισαγωγη στην Πληροφορικη. Θεωρια καΙ Πραξη, 2η/2018. |
| Ιστοχώρος | https://eclass.teiemt.gr/courses/AD108/ |